Diari Oficial de la Generalitat Valenciana


Sumari del DOGV 8411, del 26-10-2018 (2018/9638)

RESOLUCIÓ de 10 d'octubre de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Moncada per funcionari de la Corporació degudament qualificat, i es manté la classificació del lloc de tresoreria de l'Ajuntament de Moncada com a reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/9638


Data del document
:   10-10-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 d'octubre de 2018, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Moncada per funcionari de la Corporació degudament qualificat, i es manté la classificació del lloc de tresoreria de l'Ajuntament de Moncada com a reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria. [2018/9638]  
Per Resolució de la Direcció General d'Administració Territorial i Organització, de la Conselleria d'Administració Pública, de 15 de setembre de 1994 (publicada al BOE 257, de 27 d'octubre de 1994, mitjançant Resolució de 14 d'octubre de 1994, de la Direcció General de la Funció Pública, del Ministeri per a les Administracions Públiques), es va autoritzar l'exercici del lloc de tresoreria de l'Ajuntament de Moncada per personal funcionari de la corporació degudament qualificat.  
  
En data 2 de juliol de 2018, va tindre registre d'entrada, en la Presidència de la Generalitat, el certificat de la Secretaria de l'Ajuntament de Moncada, segons el qual, per acord plenari de l'Ajuntament, de data 22 de febrer de 2018, es va aprovar per unanimitat, la renúncia expressa a la dispensa que en el seu moment es va autoritzar per la Conselleria d'Administració Pública, perquè les funcions legalment reservades de tresoreria les exercisca un funcionari amb habilitació nacional.  
Consta en l'expedient el certificat de 20 de juny de 2018, de la Secretaria de l'Ajuntament de Moncada, segons el qual s'ha efectuat el tràmit d'audiència al personal funcionari que, fins al moment, ha exercit les funcions de tresoreria, en el qual no s'ha produït cap al·legació.  
  
L'article 92 bis, apartat 1, lletra b, de la Llei 7/1985, de 2 d'abril, reguladora de les bases de règim local, disposa el següent: «1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris de l'Administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació».  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Revocar l'autorització per a l'exercici del lloc de tresoreria de l'Ajuntament de Moncada per personal funcionari de la Corporació degudament qualificat, atorgada per resolució de la Direcció General d'Administració Territorial i Organització, de data 15 de setembre de 1994.  
  
Segon  
Mantindre la classificació del lloc de tresoreria de l'Ajuntament de Moncada com a reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb l'establit en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 10 d'octubre de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.